สวัสดีครับคุณ พอดีลูกสาวมีอาการเหมือนเป็นภูมิแพ้ ใต้ตาจะคล้ำๆมีวิธีรักษาหรือป้องกันอย่างไรครับ
สวัสดีค่ะ ภูมิแพ้นั้นอาจจะมีอาการได้มากทางจมูกเช่นมีอาการ ไอ จาม คัดจมูก น้ำมูกไหล คันรอบดวงตา สารที่แพ้ก็แตกต่างกันไปเช่น ฝุ่น เกสรดอกไม้ ถ้าเป็นมากอาจมีอาการหอบหืด หรือเหนื่อยง่ายเวลาออกกำลังกาย ร่วมกับอาจมีอาการทางตาเช่น คันตา ตาแดง มีขี้ตา และมีอาการทางผิวหนัง เชนผื่นผิวหนังอักเสบตามข้อพับได้การรักษาภาวะภูมิแพ้นั้น อาจจะไม่ได้สามารถรักษาให้หายขาด แต่สามารถควบคุมอาการได้ด้วยการรับประทานยาต้านฮิสตามีน และหลีกเลียงสิ่งที่ทราบว่าแพ้ และควรซักผ้าปูที่นอนบ่อยๆ ไม่ให้มีไรฝุ่นหมักหมม ควรพบแพทย์เพื่อดูแลต่อเนื่องในระยะยาวส่วนอาการใต้ตาคล้ำนั้น อาจจะไม่ได้มียาเฉพาะที่ลดอาการตาคล้ำ หรือป้องกันการเกิดโดยตรง แต่การป้องกันการเกิดโดยทั่วไปคือป้องกันไม่ให้มีอาการทางตามาก เพื่อไม่ให้ไปขยี้ตาบ่อยๆ จนมีใต้ตาคล้ำ ซึ่งก็คือการหลีกเลี่ยงสิ่งที่แพ้ดังกล่าวไปค่ะ